钦定古今图书集成/明伦汇编/氏族典/第392卷 > 李昭遘
## 钦定古今图书集成/明伦汇编/氏族典/第392卷 > 李昭遘

按《宋史李昉传》：“昉孙昭遘，字逢吉，以荫为将作监主
簿。杨亿荐之，召试，授馆阁校勘，改集贤院校理。坐失
误落秩。未几，复为盐铁判官，罢为白波发运使，迁直
史馆，判三司理欠司，徙度支判官。使契丹还，降知泽
州。后复直史馆，知陕州，归为三司户部判官，纠察在
京刑狱，累迁尚书工部郎中，历知凤翔、河中、晋州，迁”
管勾登闻检院，擢天章阁待制、知沧州，徙郑州，卒。